Winnipeg Falcons

Winnipeg Falcons var et amatør ishockeylag fra Winnipeg i Manitoba, og var aktivt årene 1909–1925. Falcons hadde sin største sesong i 1920 da laget vant Allan Cup samt olympiske gullmedaljer under ishockeyturneringen under Sommer-OL i 1920 hvor de representerte Canada som landets landslag.

Historie
Winnipeg Falcons var et lag som neste utelukkende besto av spillere med islandsk bakgrunn. Laget hadde sine røtter i den såkalte Icelandic Athletic Club som ble stiftet i 1898., side 21 Denne klubben deltok i en liga med to lag, det andre var Viking Hockey Club. I 1908 ble disse to lagene slått sammen til et lag., side 18

I sesongen 1914–15 vant Falcons Manitoba Independent League og den følgende sesongen spilte laget i Winnipeg Senior League B.The Romance of the Falcons – Part 2  Fred Thordarson Sesongen 1919–20 var Falcons en del av Manitoba Hockey League sammen med Brandon Wheat Cities og Selkirk Fishermen. Falcons vant ligaen og fikk slik muligheten til å representere det vestlige Canada i sluttspillet om Allan Cup som ble avviklet som en turnering i Toronto, og laget vant troféetPast Winners of the Allan Cup  allancup.ca etter at University of Toronto ble slått i et dobbelmøte med sifrene 8-3 og 3-2 som ga en total målforskjell på 11-5.

Dette laget representerte deretter Canada i Sommer-OL 1920 i Antwerpen i Belgia. De slo Tsjekkoslovakia i kvartfinalen med 15-0, USA i semifinalen med 2-0, og til slutt Sverige i kampen om gullmedaljene med hele 12-1.

Deltakere i Sommer-OL 1920
 Ledere 
 Herbert «Hebbie» Axford, klubbpresident
 Vilhjalmur «Bill» Fridfinnson, klubbsekretær
 William Abraham «W.A.» Hewitt, canadisk olympisk representant
 Gudmundur «Gordon» Sigurjonson, trener

Spillere
Lagets spillere:The Winnipeg Falcons Hockey Team – Contemporary Comments winnipegfalcons.com
 Bobby Benson, venstre back
 Walter Byron, målvakt
 Frank Fredrickson, senter og lagkaptein
 Chris Fridfinnson, løper
 Magnus Goodman, venstre ving
 Haldor Halderson, høyre ving
 Konrad Johannesson, høyre back
 Allan Woodman, løper
450px|mini|center|OL-laget fra 1920. Fra venstre: Byron, Johannesson, Benson, Woodman, Fredrickson, Halderson, Goodman og Fridfinnson

 Referanser 

 Litteratur 

Eksterne lenker
 1920 Canada Olympic Hockey Team flickr.com
 The Winnipeg Falcons Hockey Club winnipegfalcons.com
 Winnipeg Falcons på Manitoba Hockey Hall of Fame

Kategori:Tidligere ishockeyklubber i Canada
Kategori:Sport i Winnipeg‎
Kategori:Idrettslag etablert i 1909
Kategori:Opphør i 1925
Kategori:1909 i Canada
Kategori:1920-årene i Canada